Source: https://www.netfinancie.sk/zdravotne-poistenie/vymeriavaci-zaklad-na-zdravotne-poistenie/
Timestamp: 2017-03-28 00:32:22+00:00
Document Index: 8291336

Matched Legal Cases: ['§ 10', '§ 5', '§ 10', '§ 7', '§ 5', '§ 7', '§ 7', '§ 6', '§ 6', '§ 43', '§ 8', '§ 10', '§ 10']

Vymeriavacie základy v zdravotnom poistení
ÚvodProdukty a službyZdravotné poisteniePlatba poistnéhoVymeriavací základ
Ako si určiť správny vymeriavací základ v zdravotnom poistení?
Každý typ platiteľa má podľa osobitných podmienok určené, čo tvorí jeho vymeriavací základ pre platenie poistného na zdravotné poistenie.
Vymeriavací základ zamestnanca tvorí plnenie, ktoré poskytuje zamestnávateľ zamestnancovi, t.j. príjem zo závislej činnosti podliehajúci dani (bližšie tieto príjmy určuje § 10b ods. 1 písm. a) a ods. 2 až 4).
Do tohto vymeriavacieho základu zamestnanca pre výpočet poistného sa započítavajú príjmy zdaňované podľa § 5 ods. 1 písm. a) až h), j) a k) a ods. 2 a 3 zákona o dani z príjmov a
a) odstupné
b) náhrada za pracovnú pohotovosť, náhrada za služobnú pohotovosť, náhrada za pohotovosť, príplatok za pohotovosť
c) príspevok zo sociálneho fondu
d) príjem zamestnanca v súvislosti s používaním motorového vozidla na služobné účely a súkromné účely
e) odmena podľa osobitného predpisu v oblasti priemyselných práv
f) odmena vyplácaná pri pracovnom a životnom výročí
g) odmena vyplácaná pri prvom skončení pracovného pomeru pri odchode do starobného dôchodku, predčasného starobného dôchodku a invalidného dôchodku
h) plnenie poskytnuté zamestnávateľom pri prvom skončení pracovného pomeru, služobného pomeru alebo štátnozamestnaneckého pomeru
i) odmena vyplácaná pri prvom skončení služobného pomeru po splnení nároku na starobný dôchodok, na výsluhový dôchodok, invalidný dôchodok alebo invalidný výsluhový dôchodok
Vymeriavací základ tvoria plnenia, ktoré zamestnávateľ vyplatil zamestnancovi s pravidelným mesačným odmeňovaním po skončení pracovnoprávneho vzťahu.
Vymeriavací základ SZČO tvorí podiel základu dane z príjmov fyzických osôb, ktorý SZČO dosiahla v rozhodujúcom období, vrátane zaplateného / zaplatených:
poistného na povinné verejné zdravotné poistenie, poistného na povinné nemocenské a dôchodkové poistenie
povinných príspevkov na starobné dôchodkové sporenie, ktoré sa platia spolu s poistným na povinné dôchodkové poistenie
poistného do rezervného fondu solidarity povinne dôchodkovo poistenej SZČO,
a koeficientu 1,486 (aktuálny pre rok 2017).
Poznámka: Pre výpočet preddavkov na poistné pre rok 2017 sa použijú príjmy dosiahnuté za rok 2015.
Vymeriavací základ dobrovoľne nezamestnanej osoby tvorí príjem podliehajúci dani z príjmu, ktorý dosiahla v rozhodujúcom období. Do takéhoto príjmu patrí:
príjem z ostatných príjmov (napr. príjmy z prevodu vlastníctva nehnuteľnosti, príjmy z predaja hnuteľných vecí atď.) Vymeriavací základ poistenca štátu
Vymeriavacím základom poistenca štátu je 12-násobook priemernej hrubej mzdy v období spred dvoch rokov. Je vždy určená nariadením vlády SR. Do vymeriavacieho základu patria aj príjmy, ktoré poistenec štátu dosiahol ako príjmy z dividend (§ 10b ods.1 písm. e)), ale aj ako príjmy z kapitálového majetku a ostatné príjmy (zdaňované podľa § 7 a 8 zákona o dani z príjmu).
Vymeriavací základ platiteľa dividend
Tvorí suma vyplatených dividend v predchádzajúcom roku.
×§ 5 ods. 1 písm. a) až h), j), k) a ods. 2 a 3 zákona o dani z príjmov – Príjmy zo závislej činnosti
(1) Príjmami zo závislej činnosti sú a) príjmy zo súčasného alebo z predchádzajúceho pracovnoprávneho vzťahu, služobného pomeru, štátnozamestnaneckého pomeru alebo členského pomeru, alebo z obdobného vzťahu, v ktorom je daňovník pri výkone práce pre platiteľa príjmu povinný dodržiavať pokyny alebo príkazy platiteľa príjmu, ako aj príjmy za prácu žiakov a študentov v rámci praktického vyučovania, b) príjmy za prácu likvidátorov, prokuristov, nútených správcov, členov družstiev, spoločníkov a konateľov spoločností s ručením obmedzeným a komanditistov komanditných spoločností, a to aj keď nie sú povinní pri výkone práce pre družstvo alebo pre spoločnosť dodržiavať príkazy inej osoby, c) platy a funkčné príplatky ústavných činiteľov Slovenskej republiky, verejného ochrancu práv, poslancov Európskeho parlamentu, ktorí boli zvolení na území Slovenskej republiky, prokurátorov Slovenskej republiky a vedúcich ostatných ústredných orgánov štátnej správy Slovenskej republiky ustanovené osobitnými predpismi, 9) d) odmeny za výkon funkcie v štátnych orgánoch, v orgánoch územnej samosprávy a v orgánoch iných právnických osôb alebo spoločenstiev, 10) ak nejde o príjmy podľa písmena a) alebo písmena b), alebo odmeny za výkon funkcie, ak nejde o príjmy uvedené v písmenách a), b) a g), e) odmeny obvinených vo väzbe11) a odmeny odsúdených vo výkone trestu odňatia slobody poskytované podľa osobitného predpisu, 12) f) príjmy z prostriedkov sociálneho fondu poskytované podľa osobitného predpisu, 13) g) príjmy plynúce v súvislosti s minulým, súčasným alebo budúcim výkonom závislej činnosti alebo funkcie bez ohľadu na to, či daňovník pre platiteľa príjmu skutočne vykonával, vykonáva alebo bude vykonávať túto závislú činnosť alebo funkciu, h) obslužné, 14)j) odmena za výkon funkcie predsedu, člena a zapisovateľa volebnej komisie, predsedu, člena a zapisovateľa komisie pre referendum a sčítacieho komisára, k) nepeňažné plnenie poskytnuté od bývalého zamestnávateľa, ktorý je platiteľom dane, poberateľovi predčasného starobného dôchodku, starobného dôchodku, poberateľovi výsluhového dôchodku po dovŕšení dôchodkového veku podľa osobitného predpisu21) alebo osobe, na ktorú prešlo právo na tieto plnenia.Pokračovanie - odseky (2) až (3) – na: https://www.netfinancie.sk/dokumenty/zakon_595_2003_zz_o_dani_z_prijmov.pdf
×§ 7 a 8 zákona o dani z príjmu – Príjmy z kapitálového majetku a Ostatné príjmy
§ 7 Príjmy z kapitálového majetku (1) Príjmami z kapitálového majetku, ak nejde o príjmy podľa § 6 ods. 1 písm. d), sú a) úroky a ostatné výnosy z cenných papierov, b) úroky, výhry a iné výnosy z vkladov na vkladných knižkách, z peňažných prostriedkov na vkladovom účte, na účte stavebného sporiteľa a z bežného účtu okrem úrokov uvedených v § 6 ods. 5 písm. b), c) úroky a iné výnosy z poskytnutých úverov a pôžičiek a úroky z hodnoty splateného vkladu v dohodnutej výške spoločníkov verejných obchodných spoločností, d) dávky z doplnkového dôchodkového sporenia podľa osobitného predpisu35); rovnako sa posudzuje aj odstupné vyplácané podľa osobitného predpisu, 35) e) plnenia z poistenia pre prípad dožitia určitého veku; rovnako sa posudzuje aj jednorazové vyrovnanie alebo odbytné vyplácané v prípade poistenia osôb pri predčasnom skončení poistenia, f) výnosy zo zmeniek okrem príjmov z ich predaja, g) príjmy z podielových listov dosiahnuté z ich vyplatenia (vrátenia). h) výnosy (príjmy) zo štátnych dlhopisov a štátnych pokladničných poukážok. (2) Príjmom z kapitálového majetku je aj výnos, ktorý vzniká pri splatnosti cenného papiera z rozdielu medzi menovitou hodnotou cenného papiera a emisným kurzom pri jeho vydaní; v prípade predčasného splatenia cenného papiera sa namiesto menovitej hodnoty použije cena, za ktorú sa cenný papier kúpi späť. (3) Z príjmov uvedených v odseku 1 písm. a), b), d), e) a g), plynúcich zo zdrojov na území Slovenskej republiky sa daň vyberá podľa § 43. V prípade dlhopisov a pokladničných poukážok predávaných pod ich menovitú hodnotu sa príjem vo výške rozdielu medzi ich menovitou hodnotou a nižšou obstarávacou cenou u majiteľa zahrnie do základu dane pri ich splatnosti. Ak príjmy uvedené v odseku 1 písm. a), b), d), e) a g) a v odseku 2 plynú zo zdrojov v zahraničí, zahŕňajú sa do základu dane (čiastkového základu dane). (4) Do základu dane (čiastkového základu dane) sa zahŕňajú príjmy uvedené v odseku 1 písm. a) až c), f) a h) neznížené o výdavky okrem výdavkov uvedených v odseku 7. Pokračovanie - odseky (5) až (8) a § 8 – na: https://www.netfinancie.sk/dokumenty/zakon_595_2003_zz_o_dani_z_prijmov.pdf
×§ 10b ods. 1 písm. a) a ods. 2 až 4) zákona o zdravotnom poistení – Zárobková činnosť
(1) Zárobková činnosť podľa tohto zákona je, ak osobitný predpis 16h) alebo medzinárodná zmluva, ktorá má prednosť pred zákonmi Slovenskej republiky, neustanovuje inak, činnosť vyplývajúca z právneho vzťahu, ktorý zakladáa) právo na príjem zo závislej činnosti podľa osobitného predpisu 18) okrem príjmov z dohody o brigádnickej práci študentov, dohody o vykonaní práce poberateľov výsluhového dôchodku z výsluhového zabezpečenia policajtov a vojakov, ak dovŕšili dôchodkový vek podľa osobitného predpisu, 8ab) poberateľov invalidného výsluhového dôchodku z výsluhového zabezpečenia policajtov a vojakov, poberateľov starobného dôchodku alebo poberateľov invalidného dôchodku, dohody o pracovnej činnosti poberateľov výsluhového dôchodku z výsluhového zabezpečenia policajtov a vojakov, ak dovŕšili dôchodkový vek podľa osobitného predpisu, 8ab) poberateľov invalidného výsluhového dôchodku z výsluhového zabezpečenia policajtov a vojakov, poberateľov starobného dôchodku alebo poberateľov invalidného dôchodku, odchodného, výsluhového príspevku alebo rekreačnej starostlivosti podľa osobitného predpisu, 19a)(2) Zárobková činnosť je aj činnosť podľa odseku 1, z ktorej príjem nepodlieha dani z príjmov podľa osobitného predpisu 25) z dôvodu, že tak ustanovujú predpisy o zamedzení dvojitého zdanenia.(3) Zárobková činnosť je aj činnosť podľa odseku 1, z ktorej príjem nepodlieha dani z príjmov podľa osobitného predpisu, 25) ktorú vykonáva fyzická osoba na území Slovenskej republiky, a na ktorú sa v právnych vzťahoch povinného verejného zdravotného poistenia uplatňujú predpisy Slovenskej republiky podľa osobitného predpisu 16h) alebo podľa medzinárodnej zmluvy, ktorá má prednosť pred zákonmi Slovenskej republiky.(4) Zárobkovou činnosťou nie je činnosť, na základe ktorej plynú príjmy, z ktorých sa daň vyberá zrážkou podľa osobitného predpisu, 26) a príjmy, ktoré nie sú predmetom dane alebo sú oslobodené od dane podľa osobitného predpisu, 25) ak v odseku 1 písm. e) nie je uvedené inak.
×§ 10b ods. 1 písm. e zákona o zdravotnom poistení – Zárobková činnosť
e) podiel na zisku vyplácaný zo zisku obchodnej spoločnosti alebo družstva, určeného na rozdelenie osobám, ktoré sa podieľajú na ich základnom imaní, alebo členom štatutárneho a dozorného orgánu tejto obchodnej spoločnosti alebo družstva, aj keď sú zamestnancami tejto obchodnej spoločnosti alebo družstva, vyrovnací podiel, podiel na likvidačnom zostatku obchodnej spoločnosti alebo družstva a podiel na výsledku podnikania vyplácaný tichému spoločníkovi okrem podielu na výsledku podnikania vyplácaného tichému spoločníkovi verejnej obchodnej spoločnosti, podielu na zisku spoločníka verejnej obchodnej spoločnosti a komplementára komanditnej spoločnosti a okrem podielu spoločníka verejnej obchodnej spoločnosti a komplementára komanditnej spoločnosti na likvidačnom zostatku pri likvidácii spoločnosti a vyrovnacieho podielu pri zániku účasti spoločníka vo verejnej obchodnej spoločnosti alebo pri zániku účasti komplementára v komanditnej spoločnosti, podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva podľa osobitného predpisu 24) (ďalej len "dividendy").